rejauldu/bengali-wikipedia huggingface dataset:
সৌদি আরবে আমেরিকানদের একটি বড় সম্প্রদায় বাস করে। বেশিরভাগ লোক তেল শিল্প, নির্মাণ ও আর্থিক খাতে কাজ করে। আমেরিকানসহ পশ্চিমারা এখানে কর-মুক্ত বেতনে কাজ করে। এছাড়াও তারা বিলাসবহুল সুযোগ-সুবিধাসহ হাউজিং কম্পাউন্ডে বাস করে। যেমন সুইমিং পুল, টেনিস কোর্ট। এগুলি আশেপাশের এলাকাগুলি থেকে উঁচু প্রাচীর ও গেট দ্বারা বন্ধ থাকে। যাতে আমেরিকানরা "নিরাপত্তা পায় এবং তাদের কর্মকাণ্ড গোপন থাকে"। কেননা পোশাক এও সামাজিক মেলামেশার বিষয়ে দেশটির কঠোর ইসলামিক আইন আছে।"  আমেরিকান সম্প্রদায়গুলি বেশি সংখ্যক রিয়াদে রয়েছে। যেখানে রাজ্যের বেশিরভাগ বহুজাতিক কর্পোরেশনের সদর দফতর, জেদ্দার লোহিত সাগর বন্দর ও প্রধান বাণিজ্যিক কেন্দ্র আছে। এছাড়াও পূর্বাঞ্চলীয় শহর দাম্মাম, খোবার এবং দাহরানে ছোট ছোট আমেরিকান সম্প্রদায় রয়েছে। যারা স্থানীয় তেলক্ষেত্রে কাজ করে। সৌদি আরবে প্রায় ৫,০০০ মার্কিন সেনা রয়েছে।   তথ্যসূত্র   বিষয়শ্রেণী:এশিয়ায় মার্কিন প্রবাসী বিষয়শ্রেণী:সৌদি আরবের জাতিগোষ্ঠী বিষয়শ্রেণী:দেশ অনুযায়ী মার্কিন প্রবাসী বিষয়শ্রেণী:সৌদি আরব- মার্কিন যুক্তরাষ্ট্র সম্পর্ক বিষয়শ্রেণী:মার্কিন বংশোদ্ভূত সৌদি আরবীয় বিষয়শ্রেণী:সৌদি আরবে জাতিগোষ্ঠী
থাম্ব|ছবিটি ২০১১ সালে যুক্তরাষ্ট্রের নিউইয়র্ক শহরে অবস্থিত কলম্বিয়ানা বিশ্ববিদ্যালয়ের রাদারফোর্ড মানমন্দির থেকে তোলা। ইউওয়াই স্কুটি (বিডি -১২°৫০৫৫) হলো স্কুটাম নক্ষত্রমণ্ডলীর একটি লাল অতিদানবীয় তারকা। আমাদের জানা নক্ষত্রগুলির মাঝে এর আকৃতি সবচেয়ে বড় এবং এটি একটি পালসেটিং ভেরিয়েবল নক্ষত্র। নক্ষত্রটির সর্বোচ্চ উজ্জ্বলতা ৮.২৯ মাত্রার এবং সর্বনিম্ন ১০.৫৬ মাত্রার।   ইউওয়াই স্কুটি   পর্যবেক্ষণলব্ধ উপাত্ত নক্ষত্রমণ্ডল স্কুটাম বিষুবাংশ  বিষুবলম্ব  আপাত মান ৮.২৯ - ১০.৫৬ বৈশিষ্ট্যসমূহ বর্ণালীর ধরণ M2-M4Ia-Iab ইউ-ভি কালার ইনডেক্স +৩.২৯ ইউ-বি কালার ইনডেক্স +৩.০০ চলকের ধরন SRc  জ্যোতির্মিতি অরীয় বেগ (Rv)  কিমি/সে সঠিক গতি (μ) RA: ১.৩ ভর/বছর Dec: -1.6 ভর/বছর নক্ষত্র লম্বন (π)  দূরত্ব ৫,১১০০ (আনুমানিক) আলোকবর্ষ ১,৬০০ (আনুমানিক) পারসেক পরম মাত্রা −৬.২  বর্ণনা ভর ৭-১০  M☉ (সৌর ভর) ব্যাসার্ধ ৭৫৫ R☉ (সৌর ব্যাসার্ধ) ঔজ্জ্বল্য৮৬,৩০-৮৭,১০০ L☉ তাপমাত্রা ৩,৬০৫±১৭০ কে পৃষ্ঠের অভিকর্ষ ০.০০৩১৬২ মি সে−২ (০.০০০৩১৬২ জি)    বৈশিষ্টসমূহ  ইউওয়াই স্কুটির ব্যাসার্ধ সূর্যের ব্যাসার্ধের চেয়ে প্রায় ১,৭০০ গুন বড় এবং ১০০,০০০ গুন বেশি উজ্জ্বল। কিন্তু এর ভর মাত্র ৭-১০ সৌরভরের সমান।   আরও দেখুন   আর১৩৬এ১ - সবচেয়ে ভারি নক্ষত্র।  এস৫-এইচভিএস১ - সবচেয়ে দ্রুতগতির নক্ষত্র।   তথ্যসূত্র   বিষয়শ্রেণী:নক্ষত্র
This template is not blank, it adds a little icon in the top-right corner. See?  This template adds your username to :Category:Wikipedia global renamers.   ব্যবহার  আপনার ব্যবহারকারী পাতার যে কোনো স্থানে  স্থাপন করুন।  এই আইকন -এর উপর ভিত্তি করে। {{বৈশ্বিক নাম পরিবর্তনকারী শীর্ষ আইকন | nocat = yes         = disables the automatically added category (default = no) | sortkey =           = custom sorting - the relative position of topicons on the page (alphabetical) }}   আরও দেখুন   :meta:Global renamers  :meta:Global rename policy  বিষয়শ্রেণী:ব্যবহারকারী শীর্ষ আইকন ব্যবহারকারী দল টেমপ্লেট
চাঁদগাজী ভূঁইয়ার মসজিদ এটি চট্টগ্রাম বিভাগের ফেনী জেলায় অবস্থিত মুঘল স্থাপত্য কলায় নির্মিত একটি মসজিদ যেটি অত্র অঞ্চলের মুঘল সাম্রাজ্য স্বীকৃত খাজনা আদায়কারী চাঁদগাজী ভূঁইয়া ১৬৩৫-১৭০০ মধ্যবর্তিকালে নির্মাণ করেন।http://chhagalnaiya.feni.gov.bd/bn/site/page/D5Vb-%E0%A6%AA%E0%A7%8D%E0%A6%B0%E0%A6%96%E0%A7%8D%E0%A6%AF%E0%A6%BE%E0%A6%A4-%E0%A6%AC%E0%A7%8D%E0%A6%AF%E0%A6%95%E0%A7%8D%E0%A6%A4%E0%A6%BF%E0%A6%A4%E0%A7%8D%E0%A6%AC  ইতিহাস ফেনীর পূর্বাঙ্কলের একজন স্বনামধন্য জমিদার চাঁদগাজী ভূঁঞা। মোগল আমলে তার এ অঙ্কলে আগমন ঘটে। প্রথমে তিনি ফেনী জেলার সোনাগাজী থানার দক্ষিণ পশ্চিমে ১৬৩৫ সালে আগমন করেন। পরবর্তী সময় নদীর ভাংগনের কারণে তার প্রচুর ধন সম্পদ এবং লোক লস্কর সহ কর্তমান মাটিয়াগোদা গ্রামে বসতি স্থাপন করেন এবং মোগল সনদ প্রাপ্ত জমিদার রুপে নিজকে প্রতিষ্ঠিত করেন।  তার জমিদারী অঙ্কল ছিল ত্রিপুরা রাজ্যের পাদদেশে এবং বর্তমান ফেনী জেলার পূর্বাঙ্কল। মোগল সাম্রাজ্যের পতনের পর তৎকালীন ত্রিপুরা মহারাজ্য লক্ষণাদিত্য মানিক্য বাহাদুর কর্তৃক তার জমিদারীর পতন ঘটে।  তিনি একজন ধর্মভীরু জনহিতৈষী ব্যক্তি ছিলেন। তার প্রতিষ্ঠিত চাঁদগাজী ভূঁইয়া মসজিদ, চাঁদগাজী ভূঁইয়া নামীয় বহু দীঘি এবং চাঁদগাজী বাজার ও চাঁদগাজী কাছারী বাড়ী স্থাপন করেন‌।  অবস্থান ফেনী জেলার ছাগলনাইয়া উপজেলার মহামায়া ইউনিয়ন এর মাটিয়াগোদা গ্রামের ভূঁইয়া বাড়িতে চাঁদগাজী ভূঁইয়া জামে মসজিদ অবস্থিত।  ছবি ফ্রেমহীন| ফ্রেমহীন|   স্থাপত্যশৈলী এক সারিতে তিনটি গম্বুজ অবস্থিত যার মধ্যে মাঝখানের গম্বুজটির আকার তুলনায় বড়। মসজিদের সৌন্দর্য বৃদ্ধিতে গম্বুজের  উপরে পাতা এবং কলসের নয়নাভিরাম নকশা করা হয়েছে। এছাড়া একই ধরনের স্থাপত্যশৈলীর ১২ টি মিনার রয়েছে এবং দরজার উপরে টেরাকোটার নকশা রয়েছে। মসজিদের সামনের অংশে শ্বেত পাথরের নামফলকে এর বর্ণনা রয়েছে।  আরও দেখুন  বাংলাদেশের মসজিদের তালিকা  চট্টগ্রাম বিভাগের মসজিদের তালিকা  তথ্যসূত্র  বিষয়শ্রেণী:ফেনী জেলার প্রত্নতাত্ত্বিক স্থাপনা বিষয়শ্রেণী:ফেনী জেলার দর্শনীয় স্থান বিষয়শ্রেণী:ফেনী জেলার মসজিদ
আবুজা জাতীয় মসজিদ বা নাইজেরিয়ান জাতীয় মসজিদ নাইজেরিয়ার রাজধানী আবুজায় অবস্থিত। এটি নাইজেরিয়ার জাতীয় মসজিদ। মসজিদটি ১৯৮৪ সালে নির্মিত হয় এবং জামাতে নামাজের সময় ব্যতীত অমুসলিম জনগণের জন্য উন্মুক্ত।  ২০১৭ সালে প্রধান ইমাম শেখ মুসা মুহাম্মদের মৃত্যুর পর প্রধান ইমামের পদটি বিলুপ্ত হয়। ২০১৭ সালের ৯ অক্টোবর, তার জায়গায় চারজন সমমর্যাদাসম্পন্ন ইমাম নিয়োগ করা হয়। শেখ আহমদ ওনিলিওউড়া, শেখ (ড.) মুহাম্মদ কবির আদম, শেখ (অধ্যাপক) ইব্রাহিম আহমদ মাকারি এবং অধ্যাপক শেহু আহমদ সাইদ গালাদানসি এই চারজন মসজিদের ইমাম হন। অধ্যাপক গালাদানসি মুর্শিদ (গ্র্যান্ড ইনস্ট্রাক্টর, আধ্যাত্মিক প্রদর্শক বা সাধারণ প্রশাসক) হন।   অবস্থান ও গঠন  মসজিদটি রাজধানী আবুজার জাতীয় চার্চের আড়াআড়ি স্বাধীনতা এভিনিউতে অবস্থিত। এতে একটি গ্রন্থাগার এবং একটি সম্মেলন কক্ষ রয়েছে।  কমপ্লেক্সটিতে ৫০০ জন ধারণক্ষমতা বিশিষ্ট একটি সম্মেলন কেন্দ্র, ইসলামি কেন্দ্রের জন্য অফিস এবং ইমাম ও মুয়াজ্জিনদের আবাসিক সুবিধা রয়েছে। মসজিদটির নির্মাণকালে, এর সাধারণ ঠিকাদার ছিল লোডিজিয়ানী নাইজেরিয়া লিমিটেড এবং পরিকল্পনার পরামর্শদাতা ছিল এআইএম কনসালট্যান্টস লিমিটেড।   চিত্রশালা    আরও দেখুন   আফ্রিকার মসজিদের তালিকা  মসজিদের তালিকা  নাইজেরিয়ায় ইসলাম   তথ্যসূত্র    বহিঃসংযোগ    মসজিদে নামাজে অংশ নেওয়ার সময় রাষ্ট্রপতি ইয়ারআদুয়ার ছবি  বিষয়শ্রেণী:নাইজেরিয়ার মসজিদ বিষয়শ্রেণী:উইকিউপাত্তে স্থানাঙ্ক আছে
আলিজা নক্স একজন লেখক, কলামিস্ট, পাবলিক স্পিকার এবং সিঙ্গাপুরে অবস্থিত নন-এক্সিকিউটিভ ডিরেক্টর । তিনি ২০১৮ থেকে ২০২০ সাল পর্যন্ত ক্লাউডফ্লেয়ারে APAC- এর প্রধান হিসেবে দায়িত্ব পালন করেছেন  তিনি ২০১২ থেকে ২০১৭ সালের মধ্যে টুইটারে ভাইস প্রেসিডেন্ট এবং APAC-এর প্রধান হিসেবেও কাজ করেছেন  নক্স ২০২০ সালে APAC IT ওমেন অফ দ্য ইয়ার হিসাবে স্বীকৃত হয়েছিল  ২০২১ সালে সিঙ্গাপুরের ১০০ উইমেন ইন টেক তালিকায়ও তার নাম ছিল।  নক্স আমেরিকার পাশাপাশি অস্ট্রেলিয়ান নাগরিকত্ব ধারণ করেছেন এবং সিঙ্গাপুরের স্থায়ী বাসিন্দা ।    জীবনী  নক্স শিকাগো, ইলিনয় এবং সান ফ্রান্সিসকো বে এরিয়াতে বড় হয়েছেন। তিনি ইউনিভার্সিটি অফ শিকাগো ল্যাবরেটরি স্কুল এবং পালো অল্টো হাই স্কুলে পড়াশোনা করেছেন যেখানে তিনি তার প্রাথমিক শিক্ষা শেষ করেছেন। পরে, তিনি ব্রাউন ইউনিভার্সিটি থেকে ম্যাগনা কাম লড স্নাতক হন যেখানে তিনি ফলিত গণিত-অর্থনীতিতে তার স্নাতক ডিগ্রি অর্জন করেন। নক্স নিউ ইয়র্ক ইউনিভার্সিটিতেও যোগ দিয়েছিলেন যেখানে তিনি বিপণনে বিশিষ্টতার সাথে ব্যবসায় প্রশাসনের স্নাতকোত্তর অর্জন করেছিলেন।    সম্মান    AWA সিঙ্গাপুর ইন্টারন্যাশনাল বিজনেসওম্যান অফ দ্য ইয়ার – ২০১৫   APAC ওমেন ইন আইটি এশিয়া অ্যাওয়ার্ডস (ওমেন অফ দ্য ইয়ার) – ২০২০  সিঙ্গাপুর ১০০ উইমেন ইন টেক - ২০২১   তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:শিকাগোর ব্যক্তি বিষয়শ্রেণী:গুগলের ব্যক্তি বিষয়শ্রেণী:টুইটারের ব্যক্তি বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন লেখিকা
আলী ইবন সুলতান মুহাম্মাদ আল-ক্বারী (; পূর্ণ নামঃ নুরুদ্দিন আবুল হাসান আলী বিন সুলতান মুহাম্মদ আল-হারাবী আল-ক্বারী; ৯৩০হি.–১০১৬হি.), যিনি মোল্লা আলী আল-ক্বারী নামে বেশি পরিচিত, ছিলেন হানাফি মাযহাবের একজন ধর্মীয় পণ্ডিত এবং উসমানীয় যুগে আরবি ভাষায় অন্যতম জনপ্রিয় লেখক। এছাড়াও হাদিস, ফিকহ, আইনবিদ, ধর্মতত্ত্ববিদ, আরবি ভাষা ও তাসাউফের অন্যতম ইমাম হিসেবে তিনি বিবেচিত। তিনি একজন হাফিজ (কুরআনের মুখস্থকারী) এবং বিখ্যাত হস্তলিপিশিল্পী ছিলেন, যিনি প্রতি বছরে নিজের হাতে একটি করে কুরআন লিখতেন।   জন্ম  মুল্লা আলী ক্বারী-এর একাধিক জীবনী সংক্রান্ত তথ্যে জন্ম তারিখ অনুল্লেখ থাকলেও তার জন্মস্থান সম্পর্কে জানা যায় যে, তার জন্মগত দেশ ছিল খোরাসান-এর হেরাত শহরে। আর এই খুরাসানের বর্তমান নাম হল আফগানিস্তান। অতএব বলা যায় উত্তর-পশ্চিম আফগানিস্তানের হারিরুদ নদীর উপর অবস্থিত শহর 'হেরত' প্রদেশের রাজধানী হেরাত শহরে তিনি জন্মগ্রহণ করেছিলেন।   শিক্ষার্জন   স্বীয় জন্মস্থানেই তিনি তাঁর প্রাথমিক ইসলামী শিক্ষা লাভ করেছিলেন। এরপরে জ্ঞানার্জনের জন্য তিনি মক্কাতুল মুকাররমাহ ভ্রমণ করেন এবং পণ্ডিত শায়খ আহমদ ইবনে হাজার আল-হাইতামি মক্কির অধীনে অধ্যয়ন করেন এবং তিনি শেষ পর্যন্ত মক্কাতুল মুকাররমায় থাকার সিদ্ধান্ত নেন। সেখানে তিনি অধ্যায়নের মধ্য দিয়ে বিভিন্ন বিষয়ে ব্যুতপত্তি অর্জন করেন।   কুরআনের চারুলিপি  মুল্লা আলী ক্বারী সুন্দর হস্তাক্ষারের অধিকারী ছিলেন। তার হাতের লেখা সুন্দর ছিল। এই বৈশিষ্ট্যের জন্য চর্চা আর অধ্যবসায়ের ফলে তিনি একজন স্মরণযোগ্য ক্যালিগ্রাফার হয়ে ওঠেন। তার এ চারুলিপি ছিল কুরআন ভিত্তিক অর্থাৎ এ ছিল 'কুরআনিক চারুলিপি'। এতে খ্যাতি অর্জন করেন। তার এ চারুলিপির মাধ্যমে নিজের জন্য জীবিকা নির্বাহ করতেন। যা দিয়ে অসচ্চলদেরকেও তিনি সাহায্য সহযোগিতা করতেন।   রচনাবলি   আল্লামা মোল্লা আলী ক্বারী বিভিন্ন খণ্ডে মিশকাতুল মাসাবিহ-এর ব্যখ্যাগ্রন্থ আল-মিরকাত, রচনা করেন। তিনি ইমাম কাজী আয়াজ-এর বিখ্যাত আশ শিফা গ্রন্থটির ভাষ্য লিখেন। এছাড়া ইমাম তিরমিজির শামাইল-এর উপরও ভাষ্য লিখেছিলেন তিনি।  তাঁর সর্বাধিক জনপ্রিয় রচনা হ'ল হিজবুল আজম নামে কুরআন ও হাদিস থেকে সংগৃহীত দুআ সমুহের একটি সংকলন বই। এটি সপ্তাহে প্রতিটি দিনের জন্য একটি করে অধ্যায় দিয়ে সাজিয়ে মোট সাতটি অধ্যায়ে বিভক্ত করে সন্নিবেশিত করা হয়েছে। তার এই দুআর বইটি মাঝে মধ্যে দালাইলুল খাইরাত-এর সাথে সংযোজিত পাওয়া যায়।   মৃত্যু  তিনি ১০১৪ হিজরির শাওয়াল মাসে পবিত্র মক্কা নগরীতে মৃত্যু বরণ করেন। তাকে 'জান্নাতুল মুয়াল্লা'র মধ্যে দাফন করা হয়। মুল্লা আলী ক্বারীর মৃত্যু সংবাদ মিশরের উলামায়ে কেরামদের কাছে যখন পৌছে, তখন তারা আল-আজহার বিশ্ববিদ্যালয়ের প্রাঙ্গনে তার গায়েবানা জানাযা পড়েন। তার এই গায়েবানা জানাযায় প্রায় চার হাজারের মত লোক অংশ গ্রহণ করেন।   তথ্যসূত্র     আরও পড়ুন     বিষয়শ্রেণী:মাতুরিদি ব্যক্তি বিষয়শ্রেণী:ইসলামি চিন্তাবিদ বিষয়শ্রেণী:৯৩০-এ জন্ম বিষয়শ্রেণী:১০১৬-এ মৃত্যু বিষয়শ্রেণী:হানাফী ব্যক্তি বিষয়শ্রেণী:মুহাদ্দিস বিষয়শ্রেণী:সুন্নি ইমাম বিষয়শ্রেণী:সুন্নি ফিকহ পণ্ডিত বিষয়শ্রেণী:সুন্নি সুফি বিষয়শ্রেণী:১৬০৫-এ মৃত্যু
অসওয়াল্ড লুইস (২৮ ফেব্রুয়ারি ১৮৩৩ – ২৮ এপ্রিল ১৮৯৫) ছিলেন একজন অস্ট্রেলীয় ক্রিকেটার। তিনি ১৮৫৬-৫৭ এবং ১৯৬০-৬১ এর মধ্যে নিউ সাউথ ওয়েলসের হয়ে চারটি প্রথম-শ্রেণীর ম্যাচ খেলেছেন।    আরো দেখুন    নিউ সাউথ ওয়েলসের প্রতিনিধি ক্রিকেটারদের তালিকা   তথ্যসূত্র    বহিঃসংযোগ         বিষয়শ্রেণী:সিডনি থেকে আগত ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:১৮৯৫-এ মৃত্যু বিষয়শ্রেণী:১৮৩৩-এ জন্ম
কানাডীয় অলিম্পিক কমিটি (; এছাড়াও সংক্ষেপে আইওসি কোড সিএএন দ্বারা পরিচিত) হলো কানাডার জাতীয় অলিম্পিক কমিটি। এই সংস্থাটির ১৯০৪ সালে প্রতিষ্ঠিত হয়েছে; প্রতিষ্ঠার ৩ বছর পর ১৯০৭ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কানাডার অন্টারিওতে অবস্থিত।  বর্তমানে কানাডীয় অলিম্পিক কমিটির সভাপতির দায়িত্ব পালন করছেন ত্রিসিয়া ক্যাথেরিন স্মিথ, যিনি ২০১৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ডেভিড শুমেকার।   ইতিহাস  ১৯০৪ সালে কানাডার বহু-ক্রীড়ার সর্বোচ্চ সংস্থা হিসেবে কানাডীয় অলিম্পিক কমিটি প্রতিষ্ঠিত হয়েছে।  প্রতিষ্ঠার পূর্বেই কানাডা ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।   আরও দেখুন   অলিম্পিকে কানাডা   তথ্যসূত্র    বহিঃসংযোগ      এএনওসিতে কানাডীয় অলিম্পিক কমিটি   অলিম্পিডিয়ায় কানাডীয় অলিম্পিক কমিটি   অলিম্পিক.কমে কানাডীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে কানাডা বিষয়শ্রেণী:কানাডার ক্রীড়া পরিচালনা পরিষদ বিষয়শ্রেণী:১৯০৪-এ কানাডায় প্রতিষ্ঠিত বিষয়শ্রেণী:১৯০৪-এ প্রতিষ্ঠিত ক্রীড়া সংস্থা
সোনকর কাউন্টি (   ) ইরানের কেরমানশাহ প্রদেশে অবস্থিত। এর রাজধানী হল সোনকর শহর।  ২০১৬ সালের আদমশুমারিতে, ২৩,৭৫৫ পরিবারের মধ্যে কাউন্টির জনসংখ্যা ছিল ৯৫,৯০৪ জন। ২০১১ সালে নিম্নলিখিত আদমশুমারি ২৬,২০১ পরিবারে ৯১,৯৩৫ জন লোককে গণনা করেছে। ২০১৬ সালের আদমশুমারিতে, ২৫,৫৫৪টি পরিবারের মধ্যে কাউন্টির জনসংখ্যা ছিল ৮১,৬৬১ জন। এই কাউন্টির অধিকাংশ মানুষ কুর্দি এবং তুর্কি ।    প্রশাসনিক বিভাগ  পরপর তিনটি আদমশুমারিতে সোনকর কাউন্টির প্রশাসনিক বিভাগের জনসংখ্যার ইতিহাস নিম্নলিখিত সারণীতে দেখানো হয়েছে। সর্বশেষ আদমশুমারি দুটি জেলা, আটটি গ্রামীণ জেলা এবং দুটি শহর দেখায়।  2021 সালে, বাভেলাহ গ্রামীণ জেলা এবং  গাবরুদ  গ্রামীণ জেলাকে জেলা প্রতিষ্ঠার মাধ্যমে কেন্দ্রীয় জেলা থেকে পৃথক করা হয়েছিল। +সোনকর কাউন্টির জনসংখ্যা প্রশাসনিক বিভাগ 2006 2011 2016 সেন্ট্রাল জেলা৮০,৩০৪ 78,282 70,284 আব বারিক গ্রামীণ জেলা৬,৪১৯৫,৬০৫৪,৩২৮ বাভালেহ গ্রামীণ জেলা৯,৩৬৪৯,০৬৯৭,১১৪ গাভরুদ গ্রামীণ জেলা৯,৫১২৭,৭১৯৫,৭৭০ পারসিনাহ গ্রামীণ জেলা ৫,৮৯৯ ৫,৪৭৮৪,৩৬৪ সরব গ্রামীণ জেলা৫,৯২৬ ৫,৪৫৭ ৪,৪৫২ সোনকর (শহর)৪৩,১৮৪৪৪,৯৫৪৪৪,২৫৬ বাভালেহ জেলা ১ বাভালেহ গ্রামীণ জেলা গাভরুদ গ্রামীণ জেলা  কোল্যাই জেলা১৫,৬০০১৩,৬৫৩১১,৩৬৩ আগাহান গ্রামীণ জেলা৫,০৬১৪,১৮৯ ৩,৪২৪ কিভানাত গ্রামীণ জেলা ৪,০৯৫৪,০৫৬ ৩,১৩০ সাতার গ্রামীণ জেলা৫,১৬০৪,১৪১৩,১৩০ সাতার (শহর)১,২৮৪১,২২৭১,০৪৮ মোট৯৫,৯০৪ ৯১,৯৩৫ ৮১,৬৬১    জনসংখ্যা  সোনকর কাউন্টি দুটি স্বতন্ত্র জনসংখ্যা উপাদান নিয়ে গঠিত।  সোনকর শহর এবং কালা-ই ফরহাদ খান এবং কোরভা গ্রামগুলি প্রধানত তুর্কিদের দ্বারা অধ্যুষিত, যাদের পূর্বপুরুষরা ইরানে মঙ্গোল আধিপত্যের সময় এসেছিলেন বলে জানা গেছে।   সোনকোরের তুর্কি জনগণ মূলত সোনকোরি উপভাষায় কথা বলে।  কালা-ই ফরহাদ খান এবং কোরভাতে কথিত সোনকোরির উপভাষাগুলি এই প্রধান উপভাষা থেকে একেবারেই আলাদা।   সোনকর কাউন্টির অন্যান্য এলাকাগুলো মূলত কুর্দিদের দ্বারা অধ্যুষিত যাদের অধিকাংশই মূলত কৃষিজীবী।  সোনকর কাউন্টির কুর্দিদের প্রধানরা কুল্যা'ই উপজাতির অন্তর্গত।  এই কুর্দি সামন্ত প্রভুরা ( খান ) কাউন্টির কুর্দি-জনবসতিপূর্ণ অংশের নিয়ন্ত্রণে ছিল 20 শতকের শুরু পর্যন্ত কাজার ইরান, এবং কথিত আছে যে তারা একটি নির্দিষ্ট সাফি খানের বংশধর (অষ্টম প্রজন্মের) ছিল যারা পরবর্তী সাফাভিদে বসবাস করতেন। সময়কাল  ১৭৮৬ সালে আগা মোহাম্মদ খান কাজরের কাছ থেকে উপহার হিসেবে জেলাটি আরদালানের হাতে তুলে দেওয়া হয়। ১৭৬৯ সালে, নানকালি উপজাতির আলী হেম্মত খান এবং তার ভাই বাবা খানকে ইরানের শাসক ফাত-আলি শাহ কাজর ( ১৭৯৭-১৮৩৪) যেহেতু তারা ইরানের সিংহাসনের ভানকারী সোলেমান খানকে সমর্থন করেছিল।  সোনকর জেলার কুল্যাই কুর্দিরা একটি কুর্দি উপভাষায় কথা বলে যা কেরমানশাহের উপভাষার সাথে সাদৃশ্যপূর্ণ, এবং ইসলামের বিশ্বকোষের দ্বিতীয় সংস্করণ অনুসারে আহলে হক সিঙ্ক্রেটিক ধর্মের সাথে যুক্ত বলে মনে করা হয়।  কাউন্টির অন্তত ১৭৭টি গ্রাম কুল্যাই উপভাষায় কথা বলে, এর মধ্যে ১১২টি কোল্যাই জেলায় ।    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ফার্সি ভাষার লেখা থাকা নিবন্ধ বিষয়শ্রেণী:সোনকর কাউন্টি বিষয়শ্রেণী:কেরমানশাহ প্রদেশের কাউন্টি
thumb|275px|উইলিয়াম-অ্যাডলফ বোগুয়েরু কর্তৃক চিত্রিত প্রশংসার চিত্রকর্ম, ১৮৯৭ প্রশংসা হলো সামাজিক আবেগ যা যোগ্যতা, প্রতিভা, বা দক্ষতার মান অতিক্রমকারী ব্যক্তিদের পর্যবেক্ষণ করে অনুভূত হয়।Algoe, S. B., & Haidt, J. (2009). Witnessing excellence in action: The ‘other-praising’ emotions of elevation, gratitude, and admiration. The journal of positive psychology, 4(2), 105–127. প্রশংসা চক্রিদলে সামাজিক শিক্ষার সুবিধা দেয়।Haidt, J., & Seder, P. (2009). Admiration and Awe. Oxford Companion to Affective Science (pp. 4–5). New York: Oxford University Press. প্রশংসা রোল-মডেল থেকে শেখার মাধ্যমে আত্ম-উন্নতিকে অনুপ্রাণিত করে।Smith, R. H. (2000). Assimilative and contrastive emotional reactions to upward and downward social comparisons. Handbook of social comparison: Theory and research, 173–200.  সারা আলগো এবং জোনাথন হাইদত অন্যান্য-প্রশংসনীয় আবেগের শ্রেণীতে, বিস্ময়, উদারতা ও  কৃতজ্ঞতার পাশাপাশি প্রশংসা অন্তর্ভুক্ত করে। তারা প্রস্তাব করে যে প্রশংসা হলো অনৈতিক উৎকর্ষের প্রতি যে আবেগ আমরা অনুভব করি, যখন উদারতা হলো সেই আবেগ যা আমরা নৈতিক উৎকর্ষের প্রতি অনুভব করি। অন্যান্য লেখকরা এই উভয় আবেগকে প্রশংসা হিসেবে অভিহিত করেন, দক্ষতার জন্য প্রশংসা ও গুণের জন্য প্রশংসার মধ্যে পার্থক্য করে।Immordino-Yang, M. H., McColl, A., Damasio, H., & Damasio, A. (2009). Neural correlates of admiration and compassion. Proceedings of the National Academy of Sciences, 106(19), 8021. রিচার্ড স্মিথ অন্য-কেন্দ্রিক আত্তীকরণমূলক আবেগ হিসাবে প্রশংসাকে শ্রেণীবদ্ধ করেছেন, যা লোকেদের তারা যাদের প্রশংসা করে তাদের মত হতে আত্তীকরণ করার আকাঙ্ক্ষার দিকে পরিচালিত করে। তিনি প্রশংসাকে হিংসার সাথে বৈপরীত্য করেন, প্রস্তাব করা যে ঈর্ষা আমাদের অন্যের যোগ্যতা সম্পর্কে হতাশ বোধ করে, যখন প্রশংসা উত্থান ও অনুপ্রেরণাদায়ক।   তথ্যসূত্র   বিষয়শ্রেণী:সম্মান বিষয়শ্রেণী:আন্তঃব্যক্তিক সম্পর্ক
মাউন্টেন ডিউ (ধরন এমটিএন ডিউ) হলো কার্বোনেটেড কোমল পানীয় ব্র‍্যান্ড, এর প্রযোজক এবং মালিক পেপসিকো গ্রুপ। ১৯৪০ সালে এর মূল সূত্র আবিষ্কার করে টেন্নেসসেএ বেভারেজ বোট্টলেরস বারনিয় এবং আল্লি হার্টম্যান। ১৯৫৮ সালে এর সংশোধিত সূত্র তৈরি করেন বিল ব্রিদগফোরথ। এই সূত্রটির মালিক হলো টিপ কর্পোরেশন অফ ম্যারিয়ন, ভার্জিনিয়া। উইলিয়াম এইচ. "বিল" জোন্স টিপ কর্পোরেশনের সূত্রটি পরিশ্রুত করে ১৯৬১ সালে মাউন্টেন ডিউ নামে বাজারে অবমুক্ত করেন। আগস্ট ১৯৬৪ সালে মাউন্টেন ডিউ ব্র‍্যান্ড এবং কোম্পানি টিপ কর্পোরেশনের এর কাছ থেকে পেপসি-কোলা কোম্পানি কিনে নেয় এবং এর বাজার মার্কিন যুক্তরাষ্ট্র এবং কানাডায় প্রসারিত করে।  ১৯৪০ থেকে ১৯৮০ সাল পর্যন্ত মাউন্টেন ডিউ এর শুধু লেবুবর্গ স্বাদেই পাওয়া যেতো। ১৯৮৮ সালে ডায়েট মাউন্টেন ডিউ বাজাড়ে অবমুক্ত করা হয়, এরপর মাউন্টেন রেড প্রকাশ পায়,যা ১৯৮৮ সালেই আবার বন্ধ করে দেওয়া হয়। ২০০১ সালে চেরি স্বাদের নতুন এক মাউন্টেন সিরিজ অবমুক্ত করা হয়, যাকে কোড রেড নামেও ডাকা হয়। এটি বাজারে ছাড়বার সাথে সাথে জনপ্রিয়তা পেতে শুরু করে।  ১৯৯৬ সালে মাউন্টেন ডিউ ইংল্যান্ড এর বাজারে ছাড়া হলেও ১৯৯৮ সালে বন্ধ হয়ে যায়। এরপর ২০১০ সাল থেকে আবার ইংল্যান্ডে এটি "মাউন্টেন ডিউ এনার্জি" নামে অবমুক্ত করা হয় এবং একই নামে এটি আয়ারল্যান্ড এও অবমুক্ত করা হয়। এরপর ২০১৪ সালে এর নাম ইংল্যান্ড এবং আয়ারল্যান্ড এর বাজারে আবার বদলিয়ে এর বৈশ্বিক নাম "মাউন্টেন ডিউ" করা হয়। ২০১৭ সাল থেকে মাউন্টেন ডিউ মার্কিন যুক্তরাষ্ট্র এর ৬.৬% কোমল পানীয় এর বাজার দখল করেছে। এর প্রতিযোগিতা চলে কোকা কোলা কোম্পানির মেল্লো ইয়েল্লো এবং সার্জ এবং ডাঃ পিপার স্ন্যাপল গ্রুপ এর সান ড্রপ এর সাথে। মাউন্টেন ডিউ এর ৮০% লেবুবর্গের কোমল পানীয় মার্কিন যুক্তরাষ্ট্র এর বাজারে বিক্রি হয়। উৎপত্তি thumb|right|মাউন্টেন ডিউ টেন্নেসসেএ বোটলেরস বারনি এবং আল্ল্য হার্টম্যান ১৯৪০ সালে মাউন্টেন ডিউকে মিক্সার হিসেবে উন্নতি করেন। কোমল পানীয় আঞ্চলিকভাবে ১৯৩০ সালে বিক্রি শুরু হয় এবং হার্টম্যান তাদের সোডাকে উন্নতি করে যাতে নেশা বিশেষ করে যাতে হুইস্কির সাথে মিক্স করা যায়। উৎপত্তিতে ১৯ শতকের স্ল্যাঙ্গ টার্ম।হুইস্কি, বিশেষ করে হাইল্যান্ড স্কচ হুইস্কি, মাউন্টেন ডিউ তাদের নাম কোমল পানীয় হিসেবে ট্রেডমার্ক করান ১৯৪৮ সালে।  চার্লস গর্ডন যিনি উইলিয়াম স্বারট্য এর পানীয় ডা. ইনাফ এর প্রচারে ছিলেন তিনি মাউন্টেন ডিউকে সামনে আনেন যখন তার হার্টম্যান ভাইদের সাথে ট্রেন এ আলাপ হয় এবং তারা তাদের পানীয়ের স্যাম্পল তাকে প্রদত্ত করেন। গর্ডন এবং হার্টম্যান ভ্রাতৃদ্বয় টেন্নেসসের ট্রিসিটিস বেভারেজ কর্পোরেশনের সাথে চুক্তি করেন।  হার্টম্যান ভ্রাতৃদ্বয় কোকা-কোলা কোম্পানিকেও তাদের সোডায় অর্থ লাগানোর কথা বলেছিলেন। কিন্তু কোকা-কোলা কোম্পানি তাদের সুযোগকে মানা করে দেয়।  মেরিয়ন, ভার্জিনিয়ার দ্যা টিপ কর্পোরেশন মাউন্টেন ডিউ এর সত্ত্ব কিনে নেয় এবং ফ্লেভারে নতুনত্ব যোগ করে ১৯৬১ সালে নতুনভাবে এটি বাজারে ছাড়ে। ১৯৬৪ সালে পেপসিকো কোম্পানি দ্যা টিপ কর্পোরেশনকে কিনে নেয় এবং মাউন্টেন ডিউ এর সত্ত্ব অর্জিত করে। ১৯৯৯ সালে ভার্জিনিয়ার আইন সভায় বিল জন্স মাউন্টেন ডিউ এর ইতিহাস এবং এতে তাদের অবদান মনে করান।  তথ্যসূত্র  বহিঃসংযোগ     Mountain Dew nutritional facts and other information via Pepsico    বিষয়শ্রেণী:ক্যাফেইনযুক্ত কোমল পানীয় বিষয়শ্রেণী:পেপসিকো ব্র‍্যান্ড বিষয়শ্রেণী:পেপসিকো কোমল পানীয় বিষয়শ্রেণী:১৯৪০ এ অবমুক্ত পণ্য বিষয়শ্রেণী:বিংশ শতাব্দীতে অবমুক্তকারী পণ্য বিষয়শ্রেণী:১৯৪০-এ প্রবর্তিত পণ্য
খলেয়া ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৬২.৩৪ বর্গকিমি (২৪.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৯৭০ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।   ইতিহাস  খলেয়া ইউনিয়ন ছিল গংগাচড়া উপজেলার আওতাধীন ২নং ইউনিয়ন পরিষদ। এ ইউনিয়নের মোট জনসংখ্যা প্রায় ২লাখ ৪০ হাজার এবং মোট গ্রাম ৫৮টি। রংপুর সিটি কর্পোরেশন প্রতিষ্ঠার পর সিটি কর্পোরেশনের বাইরে রংপুর সদর উপজেলার আওতাধীন বাকি ৪টি ইউনিয়নের সঙ্গে ২০২২ খ্রিস্টাব্দের ২৮ আগস্ট খলেয়া ইউনিয়নকে যুক্ত করা হয়। বর্তমানে এটি রংপুর সদর উপজেলার আওতাধীন ৫নং ইউনিয়ন পরিষদ। স্থানীয় সরকার পল্লী উন্নয়ন এবং সমবায় মন্ত্রনালয়ের স্থানীয় সরকার বিভাগের উপজেলা শাখা-১ এর সিনিয়র সহকারী সচিব মমতাজ বেগম স্বাক্ষরিত এক আদেশে রংপুর সদর উপজেলার আইন শৃঙ্খলা (থানা), শিক্ষা (প্রাথমিক ও মাধ্যমিক), স্বাস্থ্য ও পরিবার পরিকল্পনা এবং সমাজসেবার কার্যক্রম গংগাচড়া উপজেলার পরিবর্তে সদর উপজেলায় পরিচালনার জন্য গেজেট প্রকাশ করা হয়েছে।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:রংপুর সদর উপজেলার ইউনিয়ন
বঙ্গো  হল একটি অস্ট্রেলিয়ান টেলিভিশন সিরিজ যার জন্য সামান্য তথ্য পাওয়া যায়। রাসেল স্টাবিংস দ্বারা হোস্ট করা, এটি কিশোরদের লক্ষ্য করে একটি সঙ্গীত শো ছিল।  এটি ১৮  আগস্ট ১৯৬০ থেকে একই বছরের ১৭ নভেম্বর পর্যন্ত চলে। এটি একটি আধা ঘন্টার সিরিজ ছিল, যা মেলবোর্ন স্টেশন জিটিভি-৯  এ সম্প্রচারিত হয়েছিল (অস্ট্রেলিয়ান টেলিভিশন তখন পুরোপুরি নেটওয়ার্ক ছিল না)। সিরিজটি গেরি জি এর হ্যাপি শো দ্বারা নির্ধারিত সময়সূচীর আগে এবং সন্ধ্যার সংবাদ দ্বারা অনুসরণ করা হয়েছিল।  দ্য এজ সংবাদপত্রের একটি ইস্যুতে স্টাবিংসের একটি ছবি দেখানো হয়েছে এবং সিরিজটিকে লাইভ হিসাবে তালিকাভুক্ত করা হয়েছে।    তথ্যসূত্র   বিষয়শ্রেণী:নাইন নেটওয়ার্ক-এর মৌলিক অনুষ্ঠান বিষয়শ্রেণী:পপ সঙ্গীত টেলিভিশন ধারাবাহিক বিষয়শ্রেণী:অস্ট্রেলীয় ইংরেজি ভাষার টেলিভিশন অনুষ্ঠান বিষয়শ্রেণী:সাদা-কালো অস্ট্রেলীয় টেলিভিশন অনুষ্ঠান
ফিনাল দেল হুয়েগো () বা খেলা শেষে প্রখ্যাত আর্জেন্টাইন সাহিত্যিক হুলিও কোর্তাজারের একটি ছোটগল্প সংকলন। মোট ১৮টি ছোটগল্পকে জটিলতার ভিত্তিতে তিনটি আলাদা খণ্ডে বিভক্ত করা হয়েছে এই সংকলনটিতে।   গল্পসমূহ   ১    কন্তিনুইদাদ দে লস পার্কেস (Continuidad de los Parques)  নো সে কুল্পে নাদিয়ে (No se culpe nadie)  এল রিও (El Río)  লস বেনেনোস (Los Venenos)  লা পুয়ের্তা কন্দেনাদা (La Puerta Condenada)  লাস মেনাদেস (Las Ménades)   ২    এল ইদোলো দে লাস সিক্লাদাস (El Ídolo de las Cícladas)  উনা ফ্লোর আমারিইয়া (Una Flor Amarilla)  সব্রেমেসা (Sobremesa)  লা বান্দা (La Banda)  লস আমিগোস (Los Amigos)  এল মোবিল (El Móvil)  তোরিতো (Torito)   ৩    রেলাতো কন উন ফন্দো দে আগুয়া (Relato con un Fondo de Agua)  দেসপুয়েস দেল আলমুয়েরজো (Después del Almuerzo)  আজোলোতি (Axolotl)   লা নচে বোকা আররিবা (La Noche Boca Arriba)   ফিনাল দেল হুয়েগো (Final del Juego)   বহিঃসংযোগ   Artículo de Santiago Juan-Navarro sobre “Continuidad de los parques”, স্প্যানিশ ভাষায় গ্রন্থের সমালোচনা।  বিষয়শ্রেণী:১৯৫৬-এর ছোট গল্প সংগ্রহ বিষয়শ্রেণী:হুলিও কোর্তাজারের ছোট গল্প সংগ্রহ বিষয়শ্রেণী:পোস্টআধুনিক বই বিষয়শ্রেণী:আর্জেন্টিনার উপন্যাস বিষয়শ্রেণী:স্প্যানিশ উপন্যাস
দিগওয়ারা () ভারতের বিহার রাজ্যের সরন জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩ মিটার (১৪১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দিগওয়ারা শহরের জনসংখ্যা হল ২৭,৩২৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে দিগওয়ারা এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর